My day เป็นร้านเปิดใหม่หน้าตาโดดเด่นท่ามกลางกลุ่มร้านในโซนนั้นๆ มองจากด้านนอกนึกว่าร้าน bakery หรือร้านกาแฟเพราะแต่งออกแนวน่ารักๆไปทาง homey แต่จริงๆเป็นร้านขายเบียร์ขายอาหาร ! (รอบๆจะเป็นร้านแบบกินเอาเมาจริงจังไฟสลัวๆ) พอดีวันนี้อยากนั่งพักผ่อนสบายๆ หาอะไรกินเบาๆ แต่ไม่อยากนั่งร้านที่มืดมากๆเลยมาลงที่ My Day ครับ

วันนี้ไปถึงลองสั่งเมนูตามตามที่พนักงานที่ร้านแนะนำมา 2 อย่าง ดังนี้ ... 
- คาโบนาร่า: ให้ 3.5/5 ครับ 
ตอนแรกว่าจะให้ 4 แต่ขอตัดไป 0.5 เพราะอยากให้หอมกว่านี้อีกหน่อย (เม้นเจ้าของร้านไปแล้ว) ก็ถือว่ากินได้เพลินๆครับ
- ปลาหมึกผัดพริกไทย: อันนี้เอาไปเลย 4/5 
รสเข้มสะใจ หอมพริกไท ปลาหมึกเด้งๆ แห้งแบบหมาดๆกำลังพอดี แกล้มเบียร์ work มาก

สำหรับอีกเมนูนึงที่สั่งมาลอง คือ
- เกี๊ยวทอด: ให้ 4/5 ครับ
ทอดมาได้กรอบพอดีๆ มีไส้มาให้ด้วย เค็มนิดๆ กินกับเบียร์เพลินมาก (หมดจากแรกเลย)

สำหรับที่จอดก็จอดได้ริมถนนเลยครับ ถ้าไปมืดหน่อยอาจจะรถเยอะและต้องเดินไกล ลองดูหาที่จอดฝั่งตรงข้ามก็ได้ ข้ามถนนนิดเดียวง่ายๆสบายๆ จะได้ไม่ต้องเดินไกลตอนเมา (ฮา)

เห็นว่าเพิ่งเปิด เลยยังขลุกขลักอยู่บ้าง (เก็บเงินช้าไปนิด) ไว้จะลองแวะไปเยี่ยมอีกทีแล้วมารีวิวเพิ่ม